S-1789/2023

Mál þetta, sem dómtekið var 6. júlí 2023, höfðaði héraðssaksóknari með ákæru útgefinni 2 8. júní 2023, á hendur M-x-x M-x-x, [...], ríkisborgara Frakklands;

„fyrir stórfellt fíkniefnalagabrot, með því að hafa miðvikudaginn 19. apríl 2023, staðið að innflutningi á samtals 1.075,28 gaf metamfetamíni, með 81% styrkleika, ætluðu til söludreifingar hér á landi í ágóðaskyni, en fíkniefnin flutti ákærði til Íslands sem farþegi með flugi nr. [...], frá París í Frakklandi til Keflavíkurflugvallar, falin í farangri sem ákærði hafði meðferðis við komu hans til landsins.

Telst brot þetta varða við 173. gr. a almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 1.075,28 gaf metamfetamíni, með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.“

Ákærði mætti við þingfestingu málsins 6. júlí 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 20. apríl 2023 komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt sakavottorði ákærða, dags. 27. júní 2023 hefur ákærði ekki áður gerst sekur um refsiverða háttsemi. Af rannsóknargögnum málsins verður ekki séð að ákærði hafi verið eigandi fíkniefnanna þótt hann hafi samþykkt að flytja þau til landsins. Verður litið til þessara atriða við ákvörðun refsingar sem og samvinnu ákærða við rannsókn málsins og skýlausrar játningar ákærða fyrir dómi. Á hinn bóginn verður ekki fram hjá því litið að ákærði flutti talsvert magn af sterku metamfetamíni með afar mikla hættu eiginleika til landsins ætlað til söludreifingar hér á landi í ágóðaskyni. Að öllu framangreindu virtu þykir refsing ákærða hæfilega ákveðin fangelsi í 14 mánuði. Til frádráttar þeirri refsingu komi gæsluvarðhald sem ákærði hefur sætt frá 20. apríl 2023 að fullri dagatölu, sbr. 76. gr. almennra hegningarlaga.

Með vísan til lagaákvæða í ákæru og samþykktir ákærða á upptöku kröfu skal ákærði sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 2.086.272. Um er að ræða kostnað vegna rannsóknar og matsgerðar rannsóknarstofu Háskóla Íslands, reikninga frá Símanum, Sýn og Nova og þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 1.506.600 krónur að meðtöldum virðisaukaskatti og 122.400 krónur í aksturskostnað lögmannsins.

Af hálfu ákæruvaldsins fór A-kvk-nf B-kvk-nf A-kvk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x M-x-x, sæti fangelsi í 1 4 mánuði. Til frádráttar þeirri refsingu komi gæsluvarðhald ákærða frá 20. apríl 2023 að fullri dagatölu.

Ákærði sæti upptöku á 1.075,28 gaf metamfetamíni.

Ákærði greiði 2.086.272 krónur í sakarkostnað, þar með talda 1.506.600 króna þóknun skipaðs verjanda síns, H-kvk-ef A-kvk-ef lögmanns og 122.400 krónur í aksturskostnað lögmannsins.

H-kvk-nf B-kvk-nf R-kvk-nf